stanford-oval/wikipedia huggingface dataset:
Barouéli

| Barouéli |
| --- | --- |
 Barouéli
 Koordinaatit: 13°4′31″N, 6°49′57″W 
Valtio:  Mali
Alue:  Ségoun alue
Piiri:  Barouélin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  864 km²
Väkiluku (2009):  43 500
Infobox OKVirheellinen NIMI-arvo: 
Barouéli on maalaiskunta, sen keskuskylä ja Ségoun alueen Barouélin piirin hallinnollinen keskus Malissa. Se sijaitsee Nigerjoen itäpuolisella tasangolla 90 kilometriä Ségousta maanteitse lounaaseen. Kunnassa on 43 500 asukasta (vuonna 2009).
Barouélin kunnan pinta-ala on 864 neliökilometriä. Se rajoittuu pohjoisessa Barouélin piirin Boidién, etelässä Kalakén ja Konobougoun, idässä Sanandon, koillisessa Ségoun piirin Konodiminin ja lännessä Koulikoron alueen Koulikoron piirin Dinandougoun kuntiin. Seutu kuuluu Sahelin ja Sudanin siirtymävyöhykkeeseen. Kunnan alueella ei ole pysyviä vesistöjä.
Kuntaan kuuluu 42 kylää. Asukkaat ovat etupäässä bambaroita, sarakoleja, fulbeja, tukuloreja ja hausoja. Tärkein uskonto on islam. Kunnassa asuu myös animisteja ja kristittyjä.
Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat hirssi, durra, maissi, maapähkinä ja pavut. Myytäväksi kasvatetaan puuvillaa ja vesimeloneja. Kotieläimiä ovat naudat, lampaat, vuohet ja aasit. Barouélin ja Niazanan kylissä pidetään markkinat. Lisäksi hyödynnetään Siémonan louhosta.
Barouélista johtaa päällystämätön tie Bamakon ja Moptin väliselle RN6-maantielle. Palveluihin kuuluu joukko alakouluja, yläkoulu, koulutus- ja kehittämiskeskus (CED), piirin poliklinikka ja terveysasema.
Matilainen

Matilainen on suomalainen sukunimi, joka on muun muassa seuraavilla henkilöillä:
Anu Matilainen (s. 1946), kuvanveistäjä
Ari Matilainen (s. 1966), jääkiekkoilija
Atte Matilainen (1924–2018), valokuvaaja
Eelis Matilainen (1901–1982), kirjailija
Erkki Matilainen (1913–1986), kuvaamataidon opettaja ja taidemaalari
Hannu Matilainen (s. 1947), keramiikka- ja lasitaiteilija
Jone Matilainen (s. 1975), valokuvaaja, graafinen suunnittelija ja muusikko
Juha-Matti Matilainen (s. 1981), pesäpalloilija
Jukka Matilainen (1901–1967), aitajuoksija
Kalle Matilainen (1899–1985), kestävyysjuoksija
Kalle Matilainen (1903–1975), sosiaalidemokraattinen poliitikko
Markku Matilainen (s. 1992), tarkka-ampuja
Martti Matilainen (1907–1993), 1500 metrin juoksija ja estejuoksija
Mikko Matilainen (1920–1996), Mannerheim-ristin ritari
Pekka Matilainen (s. 1946), toimittaja ja kirjailija
Pekka Matilainen (s. 1978) kilpakävelijä
Seppo Matilainen (s. 1941), koripalloilija
Taavi Matilainen (1875–1934), maanviljelijä ja päätoimittaja
Toivo Matilainen (1918–2011), metsänhoitaja ja järjestöjohtaja, metsäneuvos
Veikko Matilainen (1921–2022), sotaveteraani ja muovitehtailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Matikka

Wikisanakirjassa on tähän liittyvä sananselitys: .
Matikka voi tarkoittaa seuraavia asioita:
matikka, matematiikan oppiaineen nimitys
matikka eli made (Lota lota), turskakala
Aino Matikka (s. 1983), suomalainen balettitanssija
Miikka Matikka (s. 1986), suomalainen pesäpalloilija
Miko Matikka (s. 2003), suomalainen jääkiekkoilija
Säde Matikka-Nieminen (1922–2015), suomalainen näyttelijä, ohjaaja ja näytelmäkirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matikka”, voi hakea sivunnimihaulla, laajalla sivunnimihaulla tai tekstihaulla.
Bartolomej Kuru

Bartolomej Kuru
Bartolomej Kuru (s. 6. huhtikuuta 1987) on jalkapalloilija. Hän syntyi Tšekissä tšekkiläiselle isälle ja puolalaiselle äidille. Perhe kuitenkin muutti Itävaltaan, jonka kansalaisuuden Kuru sai vuonna 2003.
Kuru on pelannut nuorten maajoukkueessa useaan otteeseen, muun muassa juniorimaailmanmestaruuksissa 2007 Kanadassa. Hänen ammattilaisseuransa on Austria Wien.
Bartniki

| Bartniki |
| --- | --- |
 fiBartniki 
 54°05′10″N, 20°45′29″E 
Väestö
Väkiluku (2011):  89
Bartniki on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin 13 kilometrin päässä Lidzbark Warmińskin kaupungista. Vuoden 2011 väestönlaskennan mukaan Bartnikissa asui 89 asukasta.
Matti Reinikkala

Matti Reinikkala  (9. joulukuuta 1816 Virolahti – 26. tammikuuta 1893 Virolahti) oli suomalainen maanviljelijä ja valtiopäivämies.
Reinikkalan vanhemmat olivat  Johan Reinikkala ja Margareta Eliaantytär Ihalain ja puolisot Helena Juhanantytär Reinikkala ja Mari Antintytär Järvenkylä. Reinikkala oli palkittu maanviljelijä ja kunnallismies, joka oli talonpoikaissäädyssä Kymin (Viipurin lääni) tuomiokunnan edustaja valtiopäivillä 1867. Hän oli valtiopäivillä valitsijamies ja yleisen valitusvaliokunnan jäsen.
Matikylä

Matikylä tai Mati (vatjaksi Mattija, Mative tai Mattiva, ven. Ма́ттия, Mattija) on entinen vatjalaiskylä Leningradin alueen Jaaman piirissä Venäjällä. Se sijaitsee Syväjärven ja Paapinajärven välisen kannaksen itäpuolella, Kattilasta länteen.
Kylä oli olemassa 1500-luvulla, vaikka se maakirjan mukaan oli vuosina 1618-1623 melkein autio. Vuonna 1848 kylässä oli 90 ja 1900-vuosisadan alussa 157 asukasta (78 miestä ja 79 naista). Vuonna 1942 kylässä oli 18 taloa, silloin se oli kuin ulkoilmamuseo ja säilynyt täysin ehjänä.
Matissa oli kappeli, pyhä Iilian lähde, uhripaikka (čivireukko) ja sieltä mainitaan myös Isimäči. Kylän lähellä oli muitakin lähteitä ja Pihkumäči sekä keinumäki (L'ekku-mäči) ja hautausmaa (kalmoot), jossa kasvoi iso mänty (kalmapihko). Hautausmaa oli Matin, Korvettulan ja Korovaisin kylien yhteinen.
Axel Coldevin

| Axel Coldevin |
| --- | --- |

Henkilötiedot
Syntynyt: 4. maaliskuuta 1900 Dønna, Norja
Kuollut: 23. kesäkuuta 1992 (92 vuotta) Bærum, Norja
Koulutus ja ura
Tutkimusalue:  historia
Axel Johannes Coldevin (4. maaliskuuta 1900 Dønna – 23. kesäkuuta 1992 Bærum) oli norjalainen historian professori ja tietokirjailija. Hän kirjoitti muun muassa Bodøn ja Sarpsborgin kaupunkien historiasta ja Pohjois-Norjan maatalouden kehityksestä. Coldevin teki myös historian oppikirjoja peruskouluihin ja lukioihin.
Aiheesta muualla

Kuvia tai muita tiedostoja aiheesta Axel Coldevin Wikimedia Commonsissa
Axel Danielsson

Axel Danielsson
Axel Danielssonin hauta Malmössä
Axel Ferdinand Danielsson (15. joulukuuta 1863 Värmland, Ruotsi – 30. joulukuuta 1899) oli ruotsalainen sosiaalidemokraattinen poliitikko, toimittaja ja kirjailija.
Danielsson käänsi Karl Marxin Kommunistisen manifestin ruotsiksi vuonna 1886 ja perusti sanomalehti Arbetetin vuonna 1887.
Axel Danielsson kuoli Saksassa vuonna 1899. Hänet on haudattu Pyhän Paulin kirkon hautausmaalle Malmöhön, Ruotsiin.
Aiheesta muualla

Käsi, joka tahtoi tulla pääksi Wikiaineistossa
Bartoletti

Bartoletti on sukunimi, joka on muun muassa seuraavilla henkilöillä:
Bruno Bartoletti (1926–2013), italialainen kapellimestari
Enrico Bartoletti (1916–1976), italialainen roomalaiskatolinen arkkipiispa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mario Ravagnan

| Mitalit> Maa:  Italia.Miesten miekkailu. Olympialaiset  | Mitalit> Maa:  Italia.Miesten miekkailu. Olympialaiset  | Mitalit> Maa:  Italia.Miesten miekkailu. Olympialaiset  | Maa:  Italia> Miesten miekkailu. |
| --- | --- | --- | --- |
|  Hopeaa | Tokio 1964 | säilä, joukkuekilpailu |  |
|  Pronssia | Rooma 1960 | säilä, joukkuekilpailu |  |
Mario Ravagnan (18. joulukuuta 1930 Padova – 13. joulukuuta 2006 Torino) oli italialainen miekkailija. Hän oli mukana saamassa säilän joukkuekilpailussa pronssia kesäolympialaisissa 1960 Roomassa ja sitten hopeaa kesäolympialaisissa 1964 Tokiossa. Hän oli aiemmin sijoittunut säilässä joukkueineen viidenneksi kesäolympialaisissa 1956 Melbournessa.
Mario Pani

| Mario Pani Darqui> Henkilötiedot |
| --- | --- |
Syntynyt: 29. maaliskuuta 1911 México, Meksiko
Kuollut: 23. helmikuuta 1993 México, Meksiko
Kansalaisuus:   meksikolainen
Ammatti:  arkkitehti, kaupunkisuunnittelija
Mario Pani Darqui (29. maaliskuuta 1911 México, Meksiko – 23. helmikuuta 1993 México, Meksiko) oli meksikolainen arkkitehti ja kaupunkisuunnittelija.
Pani opiskeli arkkitehtuuria Ranskassa ja Meksikossa. Hän vaikutti töillään paljon Méxicon kaupungin ulkoasuun. Pani oli mukana monessa merkittävässä kaupunkisuunnitteluhankkeessa Méxicossa. Hänen vaikutuksestaan kaupunkiin rakennettiin ensimmäisiä suuria asuinkerrostaloalueita.
Panin kuuluisimpia rakennuksia ovat Universidad Nacional Autónoma de Méxicon pääkampusalue, Le Corbusierin ihanteiden mukaan rakennettu Tlatelolcon asuinkeskus ja Meksikon kansallisen konservatorion rakennus.
Aiheesta muualla

Kuvia tai muita tiedostoja aiheesta Mario Pani Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mario Pani
Käännös suomeksi
Bartolini Pickups and Electronics

Bartolini E-90D (talla) ja E-88D (kaula) -aktiiviset kitaramikrofonit.
Bartolini-mikrofonit myyntipakkauksissa.
Bartolini Pickups and Electronics on yhdysvaltalainen sähkömagneettisia mikrofoneja valmistava yritys. Bartolini valmistaa sekä aktiivisia että passiivisia mikrofoneja, etuvahvistimia ja EQ-moduuleita.
Yhtiön perusti Bill Bartolini Kaliforniassa vuonna 1973.
Bartolinin mikrofoneja saa useiden valmistajien soittimissa valmiiksi asennettuina, ja Ibanez käyttää niitä keskihintaisissa bassokitaroissaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bartolini Pickups and Electronics
Axel Edvard Berndtson

Berndtson vuonna 1877. Kuva: Daniel Nyblin.
Axel Edward Berndtson (17. elokuuta 1858 Helsinki – 13. marraskuuta 1937 Helsinki) oli suomalainen toimittaja, kirjailija, kustantaja ja taidekauppias.
Berndtsonin vanhemmat olivat filosofian tohtori Fredrik Berndtson ja vapaaherratar Augusta Kristina de la Chapelle. Hän pääsi ylioppilaaksi Helsingin ruotsalaisesta normaalilyseosta 1876 ja opiskeli sitten filologiaa ja oikeustiedettä Helsingin yliopistossa. Berndtson oli Hufvudstadsbladetin ulkomaanosastolla toimittajana 1885–1893 toimien samalla taide- ja kirjallisuusarvostelijana. Hän oli kiinnostunut näyttämötaiteesta ja toimi Ruotsalaisen teatterin sihteerinä. Vuonna 1894 Berndtson siirtyi Pariisiin ja toimi siellä sanomalehtien kirjeenvaihtajana opiskellen samalla näyttämötaidetta. Vuosisadan vaihteessa Berndtson keräsi nimiä Suomen hyväksi ns. kansainväliseen adressiin. Vuosina 1900–1908 Berndtson asui Tukholmassa ja painatti siellä Suomeen tarkoitettua maanalaista kirjallisuutta sekä julkaisi Varia-nimistä aikakauslehteä. Berndtson asui sitten Helsingissä 1908–1918 toimien sanomalehtimiehenä. Vuonna 1918 hän palasi Tukholmaan ja toimi siellä lehtien kirjeenvaihtajana. Vuosina 1924–1932 Berndtson asui Pariisissa ja viimeiset vuotensa hän asui Helsingissä.
Berndtson oli naimisissa vuodesta 1888 Marie-Louise Brattin kanssa.
Teoksia

Hangö stad och badanstalt : handbok för badgäster och turister, tekijät A. Berndtson ym. Wentzel Hagelstam, Helsingfors 1895 (ilmestyi suomeksi nimellä 'Hangon kaupunki ja kylpylaitos : käsikirja kylpyvieraita ja matkailijoita varten, Wentzel Hagelstam, Helsinki 1895)
Till Kamraterna : eftermälen och erinringar om 1876 års studenter från Svenska Normalskolan. N:o 2. Svenska Normalskolan, Helsingfors 1911
Austin Theory

| Austin White |
| --- | --- |

Henkilötiedot
Syntynyt: 2. elokuuta 1997 (ikä 27)  McDonough, Georgia 
Kansalaisuus:   Yhdysvallat 
Showpainija
Kehänimet:  Austin Theory   Theory  
Aktiivisena:  2016–
Pituus:  185 cm 
Paino:  100 kg 
Kouluttajat:  A. R. Fox   WWE Performance Center 
Austin White (s. 2. elokuuta 1997) on yhdysvaltalainen showpainija ja työskentelee WWE:ssä nimellä Austin Theory. Hän on tällä hetkellä Raw brändissä. Austin Theory on tällä hetkellä toinen hallitsevistä WWE SmackDown Tag Team Championship-mestareista yhdessä  Grayson Wallerin kanssa..
Uran alku

Austin White aloitti painiuransa toukokuussa 2016 paininimellä Austin Theory WWA4-tapahtumassa voittamalla heti WWA4 Heavyweight Championship-mestaruuden.  Alkuvaiheessa hän paini monessa eri painiorganisaatiossa, kuten Full Impact Pro:ssa, Evolvessa ja Progress Wrestlingissä  FIP:ssa Austin Theory voitti World Heavyweight Championship- mestaruuden. Vielä 2018 Theory oli mukana meksikolaisessa The Crash Lucha Libre organisaatiossa ja voitti mm. The Crash Heavyweight Championship-mestaruuden.
WWE

Loppuvuodesta 2019 siirtyi WWE:n riveihin ja aloitti WWE NXT-brändissä ja heti alussa pääsi ottelemaan NXT North American Championship-mestaruudesta, mutta hävisi ottelun.  Keväällä 2020 Austin Theory siirtyi WWE:n toiseen pääohjelmaan RAW-brändiin. Theory haastoi Angel Garzan kanssa The Street Profitsin joukkuemestaruudesta WrestleMania 36:ssa, mutta eivät onnistuneet voittamaan heitä. Myöhemmin syksyllä Austin palasi NXT-brändiin, jossa hän liittyi The Way-joukkueeseen yhdessä Johnny Garganon kanssa.
Austin Theory palasi Raw-brändiin 2021, jossa osana juonta Mr. McMahon otti hänet suojatikseen ja pääsi näin ottelemaan eri mestaruuksista helpommin, kuten WWE Championship-mestaruudesta Big E:tä vastaan, jonka hän hävisi.  2022 Wrestlemania 38:ssa Austin Theory otteli selostaja Pat McAfeeta vastaan. Theory hävisi tämän ottelun, mutta auttoi McMahonia voittamaan oman ottelunsa McAfeeta vastaan. Ottelun jälkeen paikalle saapui Stone Cold Steve Austin joka teki perinteiset Stone Cold Stunnerit niin Austin Theorylle, Vince McMahonille kuin myös Pat McAfeelle.
Wrestlemania löylytyksen jälkeen Theorylle suotiin mahdollisuus WWE United States Championship otteluun Finn Báloria vastaan. Hän voitti ottelun ja näin hänestä tuli WWE:n toiseksi nuorin, joka on hallinnut kyseistä mestaruutta. Theory hävisi mestaruuden Bobby Lashleylle Money in the Bank - tapahtumassa, mutta osallistui samassa tapahtumassa, myöhemmin järjestettyyn miesten tikapuu-otteluun, jonka hän voitti. Austin Theorystä tuli nuorin kyseisen sopimuksen voittanut sekä ensimmäinen joka on menettänyt mestaruuden ja voittanut uuden sopimuksen samana iltana.  Theoty yritti "rahastaa" sopimuksen useaan kertaan, mutta aina hänen keskeytettiin. Lopulta hän rahasti sopimuksen Seth Rollinsia vastaan United States Championship-mestaruudesta, mutta ei onnistunut voittamaan ottelua, kun Lashley sekaan tui otteluun.  Lopulta Theory onnistui voittamaan toisen kerran United States Championship-mestaruuden kolmiottelussa Rollinsia ja Lashleytä vastaan Survivor Series WarGames - tapahtumassa.
Mestaruudet ja saavutukset

The Crash Lucha Libre
The Crash Heavyweight Championship ( 1 kerta)
Evolve
Evolve Championship (1 kerta)
Full Impact Pro
FIP World Heavyweight Championship (1 kerta)
Fire Star Pro Wrestling
FSPW Heavyweight Championship (2 kertaa)
Mucha Lucha Atlanta
MLA Global Championship (1 kerta)
National Championship Wrestling
NCW Heavyweight Championship (1 kerta)
Peachstate Wrestling Alliance
PWA Heritage Championship (1 kerta)
World Wrestling Network
WWN Championship (2 kerta)
WWA4
WWA4 Heavyweight Championship (1 kerta)
WWE
WWE SmackDown Tag Team Championship (1 kerta) – yhdessä Grayson Wallerin kanssa
WWE United States Championship (2 kertaa)
Money in the Bank-voitto (2022)
Xtreme Wrestling Alliance
XWA Heavyweight Championship (1 kerta)
Austin Theory FIP World Heavyweight Champion-mestarina
Ağa Yusuf pašša

Agha Yusuf pašša (turk. Gürcü Ağa Yusuf Paşa, Gürcü = georgialainen) oli georgialaissyntyinen janitsaarikenraali ja janitsaarien agha, joka toimi osmanien valtakunnan suurvisiirinä 20. marraskuuta 1711 – 12. marraskuuta 1712 Ahmed III:n sulttaanikautena.
Agha Yusuf pašša oli janitsaarien kenraali edeltävän suurvisiirin Baltacı Mehmet paššan johtamalla Prutin sotaretkellä Venäjää vastaan, joka päättyi osmanien voittoon. Baltacı Mehmet onnistui piirittämään Pietari Suuren johtamat joukot leiriinsä, jolloin tsaari joutui antautumaan. Suuresta ylivoimastaan huolimatta Baltacı Mehmet hyväksyi venäläisille edullisen Prutin rauhana tunnetun rauhansopimuksen huolimatta Agha Yusufin ja muiden kenraalien vastustuksesta.
Yusuf pašša nimitettiin uudeksi suurvisiiriksi 20. marraskuuta 1711, kun Prutin sotaretkeltä palanneet joukot saapuivat Edirneen. Suurvisiirikautenaan Yusuf pašša kuului poliittiseen ryhmittymään, joka kannatti uutta sotaa Venäjää vastaan.
12. marraskuuta 1712 virka siirtyi Silahdar Süleyman paššalle.
Machine

| Machine Static-X |
| --- | --- | --- |

Studioalbumin tiedot
 Julkaistu: 22. toukokuuta 2001
 Tuottaja(t): Ulrich Wild & Static-X
 Tyylilaji: industrial metal
 Kesto: 42.55
 Levy-yhtiö: Warner Bros.
Listasijoitukset
  11.
Static-X:n muut julkaisut
| Wisconsin Death Trip 1999 | Machine 2001 | Shadow Zone 2003 |
Singlet albumilta Machine
 ”Black and White” Julkaistu: 2001  ”This Is Not” Julkaistu: 2001  ”Cold” Julkaistu: 2002
Machine on Static-X:n toinen studioalbumi, joka julkaistiin 22. toukokuuta 2001. Se levytettiin Studio 508:ssa, Los Angelesissa, Kaliforniassa. Albumi nousi Yhdysvalloissa Billboard 200 -listan yhdennelletoista sijalle, ja se myi kultaa myytyään yli 600 000 kappaletta.[lähde? ]
Kappaleet

Bien Venidos – 0.21
Get to the Gone – 2.49
Permanence – 4.01
Black and White – 3.50
This Is Not – 2.57
Otsego Undead – 3.29
Cold – 3.40
Structural Defect – 3.39
...In a Bag – 4.21
Burn to Burn – 4.17
Machine – 3.27
A Dios Alma Perdida – 5.58
Kokoonpano

Wayne Static – laulu, kitara
Tony Campos – basso, taustalaulu
Tripp Eisen – kitara
Ken Jay – rummut
Arvostelut

AllMusic:
Rolling Stone:
Matikainen

Matikainen on suomalainen sukunimi, joka on muun muassa seuraavilla henkilöillä:
Antti Matikainen, Uniklubi-yhtyeen rumpali ja taustalaulaja
Antti Matikainen (s. 1979), iskelmälaulaja
Antti Matikainen, salibandyn pelaaja
Ari Matikainen (s. 1970), elokuvaohjaaja ja käsikirjoittaja
Casper Matikainen (s. 1997), biljardinpelaaja
Heikki Matikainen (s. 1979), pesäpalloilija
Henrik Jakob Matikainen, (Sulka, 1842–1914), kirjailija
Jarmo Matikainen (s. 1960), jalkapalloilija ja valmentaja
Jorma Matikainen, Jorma Markos, laulaja
Kalle Matikainen (s. 2000), jääkiekkoilija
Marjo Matikainen-Kallström (o.s. Matikainen, s. 1965), hiihtäjä, kansanedustaja ja kaupunginvaltuutettu
Mauri Matikainen (1930–2015), yritysjohtaja, kauppaneuvos
Noora Matikainen (s. 1980), jalkapallomaalivahti
Pauli Matikainen (s. 1949), kirjailija
Pentti Matikainen (s. 1950), jääkiekkoilija ja valmentaja
Petri Matikainen (s. 1967), jääkiekkoilija
Raimo Matikainen (s. 1938), Geologian tutkimuskeskuksen ent. ylijohtaja
Sirkka Sokka-Matikainen (s. 1957), jousiampuja
Tanja Matikainen (s. 1974), Sulkavan ja Janakkalan ent. kunnanjohtaja
Terhi Matikainen (s. 1982), laulaja
Unto Matikainen (1915–1985), kenraaliluutnantti
Veikko Matikainen (1923–2006), yrittäjä ja yritysjohtaja, teollisuusneuvos.
Kuvitteellisia Matikaisia

Katti Matikainen, Pikku Kakkosen hahmo
| --- | --- |
: Tällä täsmennyssivulla luetellaan henkilöitä, joilla on sama sukunimi.
Atreyu

| Atreyu |
| --- | --- |
 Atreyu vuonna 2006.
Tiedot
Toiminnassa:  1998–
Tyylilaji:  metalcore, alternative metal, screamo post-hardcore
Kotipaikka:   Yorba Linda, Kalifornia, Yhdysvallat
Laulukieli:  englanti
Jäsenet:  Alex Varkatzas, laulu   Dan Jacobs, kitara   Travis Miguel, kitara   Marc McKnight, basso   Brandon Saller, rummut ja laulu  
Entiset jäsenet:  Kyle Stanley, basso (1998–2000)  Brian O'Donnell, basso (2000–2001)  Chris Thompson, basso (2001–2003) 
Levy-yhtiö:  Hollywood Records  
Aiheesta muualla
Kotisivut
Infobox OKNimi-testi OK: 
Atreyu on yhdysvaltalainen metalcore-yhtye, joka perustettiin Orangen piirikunnassa Kaliforniassa vuonna 1998.
Yhtyeen nykyiset jäsenet ovat laulaja Alex Varkatzas, kitaristit Dan Jacobs ja Travis Miguel, basisti Marc McKnight ja rumpali/laulaja Brandon Saller.
Atreyun alkuperäinen nimi oli Retribution, ja se vaihdettiin myöhemmin nykyiseen muotoonsa.
Jäsenet > Nykyiset

Alex Varkatzas – laulu  (1998–)
Dan Jacobs – kitara (1998–)
Travis Miguel – kitara (2000–)
Marc McKnight – basso (2004–)
Brandon Saller – rummut ja laulu (1998–)
Jäsenet > Entiset

Brian O'Donnell – basso (1998)
Chris Thompson – basso (2001–2003)
Kyle Stanley – basso (1998–2001)
Mark DuBeau – rummut (2006–2007)
Diskografia

Suicide Notes and Butterfly Kisses (2002)
The Curse (2004)
A Death-Grip on Yesterday (2006)
Lead Sails Paper Anchor (2007)
Congregation of the Damned (2009)
Long Live (2015)
In Our Wake (2018)
Baptize (2021)
Aiheesta muualla

Kuvia tai muita tiedostoja aiheesta Atreyu Wikimedia Commonsissa
Virallinen kotisivu (Arkistoitu – Internet Archive)
Website in Brazil (Arkistoitu – Internet Archive)
Virallinen Fanclub (Arkistoitu – Internet Archive)
Atreyu Myspacessa (englanniksi)
Barotsemaa

| Barotsemaa Barotšemaa |
| --- | --- |

 Lippu:  Vaakuna
 Barotsemaan sijainti kartalla
Valtio:  Sambia   Namibia   Angola   Zimbabwe   Botswana
Pinta-ala:  368 823 km²
Väkiluku:  3,5 – 5,2 miljoonaa
Kielet:  lozi, englanti
Barotsemaan tärkeimmät kaupungit. Punaisella on merkitty Mengu.
Barotsemaa on alue Keski-Afrikassa. Alue sijaitsee pääasiassa Länsi-Sambiassa, mutta se ulottuu myös Namibian, Angolan, Zimbabwen ja Botswanan alueille. Barotsemaassa asuu eri lähteiden mukaan 3,5–5,2 miljoonaa asukasta. Merkittävimmät alueella puhutut kielet ovat lozi ja englanti. Barotsemaa on ennen kaikkea lozien kotialuetta.
Barotsemaa oli ennen siirtomaa-aikaa itsenäinen Lundan kuningaskunta. Lunda oli liittovaltio, jonka ydin oli Katanga. Sitä ympäröivät autonomiset, veroja maksavat provinssit, joilla oli sama kulttuuri. Lundan varhaisvaiheet ovat epäselvät. Hallitsijan valta periytyi matrilineaarisesti ja häntä kutsuttiin nimellä Mwata Yamvo. Lundasta kasvoi 1700-luvulla laaja ja yhtenäinen valtio. Se kävi kauppaa portugalilaisten merenkulkijoiden kanssa ja sai näiltä hankituksi aseita, joilla valtiota voitiin laajentaa.  Lunda joutui 1800-luvulla osaksi Britannian imperiumia. Nykyään sen pääosa kuuluu Sambiaan, vaikkakin sillä on myös itsenäisyyspyrkimyksiä. Kongon kriisin aikana vuosina 1960–1964 Katanga olikin Kongon puoleiselta osiltaan itsenäinen valtio.
Aiheesta muualla

Kuvia tai muita tiedostoja aiheesta Barotsemaa Wikimedia Commonsissa
Merc

Merc tai MERC voi tarkoittaa seuraavia:
Merc, DikuMUDista kehitetty peli
Lähi-idän rallisarja
Mercs, vuoden 1990 videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Merc”, voi hakea sivunnimihaulla, laajalla sivunnimihaulla tai tekstihaulla.
Baltic Sea Action Group

Baltic Sea Action Group eli BSAG (säätiörekisterissä Elävä Itämeri säätiö) on voittoa tavoittelematon säätiö, joka tekee tutkittuun tietoon perustuvaa työtä Itämeren pelastamiseksi. BSAG:n tavoitteena on palauttaa Itämeren hyvä ekologinen tila. Säätiö toimi Itämeren yhteenkietoutuneiden ongelmien ratkaisemiseksi: se työskentelee rehevöitymisen ja ilmastonmuutoksen hillitsemiseksi sekä luontokadon torjumiseksi. Laaja yhteistyö tutkijoiden, yritysten, päättäjien, viranomaisten ja viljelijöiden kanssa on säätiön toimintatavassa keskeistä.
Itämeren oireiden lievittämisen sijaan BSAG pyrkii löytämään ratkaisuja, jotka puuttuvat meren ongelmien juurisyihin. Vuonna 2023 BSAG vaalii meriluonnon monimuotoisuutta suojelemalla arvokkaita luontokohteita ja työskentelee vastuullisen merenkulun puolesta. Säätiö panostaa myös voimakkaasti uudistavan maatalouden edistämiseen. Tällä se pyrkii hillitsemään ilmastonmuutosta ja Itämerta rehevöittäviä ravinnepäästöjä.
BSAG tekee pitkäjänteistä ja ratkaisukeskeistä työtä. Säätiö pyrkii tehostamaan Itämeren eteen tehtävää työtä tuomalla yhteen toimijoita, joita tarvitaan Itämeren pelastamiseen ja luomalla uutta toimintaa.
Säätiö on tehnyt yhteistyötä yritysten kanssa säätiön perustamisesta asti. Itämeri-sitoumus on BSAG:n työkalu Itämeren suojeluun ja väline yrityksen vastuullisuusstrategian toteuttamiseksi. Itämeri-sitoumukset ovat BSAG:n kumppanien antamia konkreettisia lupauksia kehittää toimintaansa Itämeri- ja ilmastoystävällisemmäksi tietyn ajanjakson aikana. Sitoumuksia on vuoteen 2023 mennessä annettu yli 300 kappaletta.